**pentru modificarea punctului 8 din Hotărârea de Guvern nr. 78/1994 cu privire la modul de calculare a vechimii în muncă, stabilire și plată a pensiilor și indemnizațiilor militarilor, persoanelor din corpul de comandă și din trupele organelor afacerilor interne, colaboratorilor Centrului Național Anticorupție și funcționarilor publici cu statut special din cadrul sistemului administrației penitenciare**

**------------------------------------------------------------**

În temeiul art. 18 lit. a) din Legea asigurării cu pensii a militarilor şi a persoanelor din corpul de comandă şi din trupele organelor afacerilor interne și din cadrul Inspectoratului General de Carabinieri nr. 1544/1993 (republicată în Monitorul Oficial al Republicii Moldova, 2010, nr. 247–251, art. 752), cu modificările ulterioare, Guvernul HOTĂRĂŞTE:

**1.** Hotărârea Guvernului nr. 78/1994 cu privire la modul de calculare a vechimii în muncă, stabilire și plată a pensiilor și indemnizațiilor militarilor, persoanelor din corpul de comandă și din trupele organelor afacerilor interne, colaboratorilor Centrului Național Anticorupție și funcționarilor publici cu statut special din cadrul sistemului administrației penitenciare (Monitorul Oficial al Republicii Moldova, 1994, nr.2, art.50), cu modificările ulterioare, se modifică după cum urmează:

1) la punctul 8:

litera d) va avea următorul cuprins:

,,d) două luni vechime în muncă pentru o lună de serviciu:

în instituții penitenciare de tip închis, subdiviziunile de escortare, deținere și pază a persoanelor reținute și arestate, izolatoarele de urmărire penală, izolatoarele de detenție provizorie, casele de arest și instituțiile destinate pentru deținerea și tratarea bolnavilor contagioși și bolnavilor psihici, precum și la lucrări de subteran.”;

litera c) se completează cu un alineat nou, cu următorul cuprins:

„în funcții legate de marcare şi deminare, înlăturare sau distrugere a resturilor explozive de război, în condițiile stabilite de Ministerul Apărării.”.

**2.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul afacerilor interne Adrian Efros

 Ministrul apărării Anatolie Nosatîi

 Ministrul muncii și

 protecției sociale Alexei Buzu